Okresná prokuratúra Košice I 
Mojmírova 5, 041 47 Košice 1

Sp. zn. : 1 Pv 668/12/8802	Košice I, 23.6.2014
EEČ : 2-63-315-2014

U Z N E S E N I E

Trestná vec:	obvinená XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 25.1.2013, spisová značka 1 Pv 668/12/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

     Podľa § 217 ods. 1 Trestného poriadku vyslovujem, že obvinená XXXXX, nar. XXXXX, bytom XXXXX, ul XXXXX, sa v skúšobnej dobe v trvaní 12 (dvanásť) mesiacov uloženej jej uznesením prokurátora Okresnej prokuratúry XXXXX I, sp. zn. 1 Pv 668/12 zo dňa 25.01.2013 o podmienečnom zastavení trestného stíhania podľa § 216 ods. 1 písm. a), b), c) Trestného poriadku,

Uznesením prokurátora Okresnej prokuratúry XXXXX I zo dňa 25.1.2013, spisová značka 1 Pv 668/12/8802, bola určená obvinenej skúšobná doba v trvaní 12 mesiacov.
Odôvodnenie:
	Uznesením povereného príslušníka Obvodného oddelenia PZ XXXXX - Ťahanovce sp. zn. ČVS:ORP-4306/TH-KE-2012 zo dňa 06.11.2012 bolo začaté trestné stíhanie a dňa 21.12.2012 vznesené obvinenie XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovanie s nimi podľa § 171 ods. 1 Trestného zákona, na tom skutkovom základe, že 

-  v presne nezistenej dobe do cca 18.00 hod. dňa 06.11.2012 na presne nezistenom mieste v peňaženke z PVC so zvieracím vzorom čierno-bielej farby neoprávnene prechovávala 9 ks prázdnych plastových vreciek rôznych rozmerov, u ktorých vykonanou analýzou bola zistená prítomnosť stopového /nevážiteľného/ množstva tetrahydrokanabinolu (THC) - hlavnej účinnej látky konope (Canabis) a 1 ks plastového vrecka s tlakovým uzáverom o rozmere 4 cm x 7,5 cm s obsahom sušeného rastlinného materiálu vykazujúceho morfologické znaky rastlinného rodu Cannabis (konope) s hmotnosťou 10 mg (0,12 g), kde vykonanou analýzou bola v rastlinnom materiáli zistená prítomnosť tetrahydrokanabinolu (THC) - hlavnej účinnej látky konope, v množstve väčšom ako 10 mg, čo je 1 obvyklá jednorázová dávka drogy.

	Peňaženku  patriacu obvinenej našiel dňa 06.12.2012 v čase okolo 18.15 hod. na Sídlisku Ťahanovce, na ulici Budapeštianskej v Košiciach v blízkosti stánku s občerstvením s názvom KEBAB XXXXX, nar. 24.04.1998, trvale bytom XXXXX, Bukureštská 31, a tú následne s celým jej obsahom odovzdal Stálej službe Obvodného oddelenia PZ XXXXX Ťahanovce. 

        XXXXX prokuratúry XXXXX I uznesením sp. zn. 1 Pv 668/12 zo dňa 25.01.2013 podľa § 216 ods. 1 písm. a), b), c) Trestného poriadku podmienečne zastavil trestné stíhanie proti obvinenej XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovanie s nimi podľa § 171 ods. 1 Trestného zákona s určením skúšobnej doby v trvaní 12 (dvanásť) mesiacov podľa § 216 ods. 2 Trestného poriadku.

	Predmetné uznesenie prokurátora Okresnej prokuratúry XXXXX I sa stalo právoplatným dňa 15.02.2013.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. 

	Vzhľadom k tomu, že obvinená XXXXX viedla v priebehu skúšobnej doby riadny život, z odpisu registra trestov vyplýva, že sa nedopustila žiadnej trestnej činnosti, čím takto naplnila zákonné podmienky uvedené v § 217 ods. 1 Trestného poriadku pre osvedčenie, z toho dôvodu bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislav Pollák
prokurátor